Magdalidini

Magdalidini er en nokså artsfattig gruppe av snutebiller. De er middelsstore, avlange snutebiller uten skjell på kroppen.

Utseende 
Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. Hodet er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. Brystskjoldet (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. Dekkvingene er litt bredere enn brystskjoldet, parallellsidige, med markerte skuldre. De har sterkt markerte punktrader. Beina er forholdsvis korte, lårene med kraftige tenner på undersiden.

Levevis 
Larvene utvikler seg i død ved, som oftest like under sevjelaget på små, nylig døde grener eller kvister. De fleste nordiske artene lever på arter i rosefamilien (blant annet rogn, hagtorn, eple, pære, plomme og kirsebær) eller på furu, men en art lever også på bjørk.

Systematisk inndeling / norske arter 

Disse billene blir ofte plassert i underfamilien Molytinae. Ofte blir alle artene plassert i slekten Magdalis med de andre slektene nevnt under regnet som underslekter av denne.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien greinsnutebiller, Mesoptilinae Lacordaire, 1863 (=Magdalinae)
 stammen Magdalidini Pascoe, 1870
 Slekten Allomagdalis Kuschel, 1950
 Slekten Heteromagdalis Elgueta, 1985
 Slekten Magdalis Germar, 1817 - i Norge:
 Magdalis armigera (Geoffroy, 1785)
 Magdalis barbicornis (Latreille, 1804)
 Magdalis carbonaria (Linnaeus, 1758)
 Magdalis cerasi (Linnaeus, 1758)
 Magdalis duplicata Germar, 1819
 Magdalis frontalis (Gyllenhal, 1827)
 Magdalis linearis (Gyllenhal, 1827)
 Magdalis nitida (Gyllenhal, 1827)
 Magdalis phlegmatica (Herbst, 1797)
 Magdalis ruficornis (Linnaeus, 1758)
 Magdalis violacea (Linnaeus, 1758)
 Slekten Micromagdalis Kuschel, 1950
 Slekten Neomagdalis Kuschel, 1950
 Slekten Trichomagdalis Fall, 1913

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Magdalis frontalis, fra Claude Schotts hjemmeside

Snutebiller
Dyr formelt beskrevet i 1870
Dyr formelt beskrevet av Francis Polkinghorne Pascoe